Байдън тепърва ще трябва да се докаже и пред своите , и пред републиканците На изборите през 2020 г . Байдън заложи на нещо съвсем просто : че една страна , дълбоко разделена по партийни пристрастия , е готова за ново начало . Той знаеше , че няма да бъде най - въодушевяващия кандидат , нито най - завладяващия оратор . Знаеше , че се кандидатира като стар бял мъж в партия , която става все по - млада и по - многообразна . Знаеше , че за да спечели , ще му е необходима както енергията на либералите , така и подкрепата на центристите , сегменти от електората , които нямат много общи неща освен споделеното презрение към президента Доналд Тръмп . В крайна сметка Байдън излезе победител и за поддръжниците му това беше и повод за радост и облекчение . Но резултатите изпратиха смесени сигнали за готовността на нацията да обърне страницата на един от най - поляризиращите периоди в съвременната американска история . Байдън спечели някои от ключовите оспорвани щати , включително Пенсилвания и Уисконсин , с малка преднина . Той получи повече гласове в цялата страна от който и да било кандидат за президент - над 74 милиона и преброяването не е приключило - но броят на получените от Тръмп гласове също се оказа рекордно висок и това показва какво е влиянието на президента не само сред основните му поддръжници , а и в Републиканската партия като цяло . След победата си Байдън заяви , че е получил мандат . Но дали наистина има мандат ? Скоро това ще бъде поставено на изпитание . Байдън не само спечели с малко мнозинство в оспорваните щати , но и демократите водеха трудни битки за Сената в цялата страна . Дали ще се сбъднат надеждите им да спечелят мнозинство в горната камара и да дадат на Байдън влиянието , което ще е необходимо , за да приема важни закони , вероятно ще зависи от резултатите от втория кръг на изборите за сенатори в Джорджия , който ще е през януари догодина . Освен това предизборната кампания през 2020 г . ясно показа колко дълбока е подкрепата за Тръмп , особено сред белите американци в селските райони . Те видяха в Тръмп неочаквана сродна душа , президент , който се бореше агресивно срещу силите на естаблишмънта във Вашингтон , в Холивуд и други пантеони на властта . Той превърна недоволството на поддръжниците си в свое собствено и им даде глас , какъвто те смятаха , че нямат . Освен това засега Тръмп не се е признал за победен от Байдън на изборите и обещава да заведе неясно какви съдебни дела за резултатите от изборите . Отказът му да се признае за победен обаче няма никакво практическо значение за победата на Байдън . Тръмп обаче може да затрудни преходния период на Байдън към Белия дом . Той има още 10 седмици на поста си и може да използва правомощията си в изпълнителната власт по редица въпроси . И след като напусне Белия дом , все още ще разполага с мощния си акаунт в " Туитър " и може би дори с възможността да продължи митингите си , за да продължава да мобилизира поддръжниците си . Байдън ще трябва да преодолява това дълбоко разделение на американците . А във Вашингтон може да се опита да съживи едно загубено изкуство - на политическия компромис . Някои демократи се отнасят пренебрежително към идеята , че републиканците може да имат стимул да работят с Байдън . Други смятат , че дългогодишната работа на Байдън в Сената му дава реален шанс да спечели някои политици от Голямата стара партия . " Фактът , че той има отдавнашни отношения с републиканци в Камарата на представителите и Сената , ще е предимство . За тях той е позната величина " , заяви Валери Джарет , която е работила с Байдън , когато е била висш съветник на президента Барак Обама .